Leitað að nýju húsnæði fyrir efnalaugina Efnalaug Borgarfjarðar , sem verið hefur með starfsemi að Borgarbraut 55 í Borgarnesi frá hausti 2012 , hefur verið lokuð frá páskum . Að sögn Eyglóar Huldu Óskarsdóttur hjá efnalauginni er um tímabundna lokun að ræða þar sem fyrirtækið leitar nú að nýju húsnæði fyrir starfsemi sína . Starfsemi fyrirtækisins hefur því ekki verið hætt . Eygló vonaðist til að efnalaugin verði opnuð að nýjan leik von bráðar . Í augnablikinu væri hins vegar skortur á hentugu atvinnuhúsnæði í Borgarnesi og það hamli enduropnun .